
fatis abunde vobis, ipfo rumore publico nun-. 

4 " EPISTOLA 

ciante , compertum fit , non eft quod pluribus 
nunc exponamus . Placuit Divinae bonitati , 
cui proprium dl infirma Mundi eligere , nos 
ad munus fua amplitudine gravifllmum , at- 
que verendum evocare j ut magis elucerent 
mirabilia ejus . Et fane , qui totam rerum_, 
geftarum rationem perpenderit, noftrae humi- 
litatis exaltationem inter praeclara opera dex- 
terae Excelli recenfere non dubitabit. Primum 
quidem animo concidimus (licet in eo confifi, 
qui fperantcs in fe confundi non patitur ) , quo- 
niam vix , confequuta eledione , ftatim novimus, 
venifle nos in altitudinem maris. Sed Clemen- 
tilTimus Deus , in ipfo Pontificalis Confecratio- 
nis limine , nos oleo fuae undionis aliquantulum 
recreavit. Quare , ut , nulla interpofita mora , Vo- 
bis mifericordias Domini denunciemus , fcire 
Vos volumus, Venerabiljs Fratres, 
D iLECTissiMi Filii, illucefcente dic, Sando 
Jofepho Sponfo intemeratae Virginis Mariae 
confecrato , mirificam animi noftri fadam fuifie 
converfioncm : & novam rerum faciem emer- 
fiffe , cum nos , nullo licet meritorum fulfragio, 
fpeculatores fadi Patavinae Domus Ifrahiel, in 
mentem revocavimus, BENbDICTUM XIV. 
Pontificem Optimum , Maximum, virtute indu- 
tum ex alto , Apoftolicas manus trepidis noftris 
cervicibus impofuifie , & myfiicis Charifmatibus 
roboralfe j ut, quod noftro gerendum eft minifte- 
rio , fortiter , viriliterque divina ope exequerc- 

mur. 

PASTORALIS. 5 

mur. Oravit Sacerdos Magnus pro nobis Spiri- 
tum Paracletum , ut Cseleftis unguenti fluor co- 
piofe in noflrum caput influeret, atque, in oris 
fubjeda decurrens , ad totius corporis extrema 
defeenderet . Oravit , ut Spiritus fortitudinis 
interiora noftra repleret , atque exteriora cir- 
cumtegendo protegeret. Oravit denique , ut 
abundaret in nobis conflantia fide? , puritas di- 
ledionis , finceritas pacis . Quare , pofl crebra 
illa ex imo corde fufpiria, quae antea ingenti 
pavore correpti profundebamus, humiliantes nos 
demum fub potenti manu Dei , ejufque in Terris 
Vicario obfecundantes, Davidicum illud coram 
Domino recoluimus, obmutui , c!? mn aperui os 
meum i quoniam tufecifti. Speramus itaque adfli- 
turum efle Deum , ut impofitum nobis per in- 
effabilem fuse bonitatis abundantiam minifle- 
rium animarum , fande , & jufle , ac pie adim- 
pleamus j demufque operam omni fludio , & co- 
natu , ut noftra villicatio fedulo peragatur , nul- 
lumque Vineae detrimentum irrogetur . 

Quare nunc Vobis Venerabilibus 
Fratribus , Dilectis Filiis Presby- 
teris, Diaconibus, Subdiaconibus, 

UNIVERSOCLUE ClERO, EtPlEBI SAN- 
CTA Dei, Praecefforum noftrorum veftigiis 
inhaerentes , per hanc Epiftolam fignificamus 
humilitatis noftrae Miffionem ad vos 5 ut alla- 
boremus vobifeum diu , noduque fine inter- 
miffione . Omnibus ergo precibus Dominum.* 

exoramus , ut vos quoque , qui in partem fo«* 
licitudinis noftrae vocati eftis , veftram labo- 
rum partem fuftineatis j exhibentes , ficut Apo- 
ftolus admonet , & ficut , miferante Domino , 
facere confueviftis , vofmetipfos exemplum bo- 
norum operum in omni fand:itate. Sed pri- 
mum , Capitulum, & Canonicos alloquamur . 

Gaudium , & corona noftra quoniam eftis 
Vos , fublimem , ac praeclarum locum , quem in 
Cathedralis Ecclefiae fubfelliis obtinetis , eximia- 
rum virtutum fplendore illuftrare pergite ^ ut 
ita fingularis illa, atque exultabunda laetitia , . 

quam , ficut feribitis , ex noftra Eledione fufeepi- 
ftis , oriatur etiam in nobis , & crefeat magis in 
dies, ob egregiam pietatem veftram, ex quaj 
Iseta omnia fperamus . Veftri muneris eft n^ 
bis aftiftere s nofque ab onere fublevare , ut mi-- 
nifterium ,. quod accepimus a Domino Jefu • 
Chrifto , fideliter compleamus. Opera, confi- 
lioque veftro,ad quaeque peragenda, libentilTimc 
utemur : ac Fraternitatum veftrarum numerum 
femper intimo noftri cordis affedu profequemur; 
rogantes pro eodem jugiter Deum Optimum 
Maximum , ut , cum profpera , ac diuturna in- 
columitate, ad plures annos integer perfeveret. 

Cavete , ne difciplinoe Canonicae ulla infliga- 
tis vulnera j mutuam animorum , volunta- 
tumque concordiam fovete ; & ambulate in_. 
omni juftitia , & fanditate 5 ne exprobrari vo- 
bis poffit effatum illud S. Bernardi ad Euge- 

nium ,• •vides omnem EccJefiaflicum zelum fervere 
foJa pro Dignitate tuenda . Honori totum datur , 
fanSiitati nihil, aut parum. Ponite ergo Vobis ob 
oculos inftitutum , quod profitemini 5 perfo- 
nam , quam fuftinetis j veflem , quam indui^ 
ftis. Arripite thuribulum , hoc eft preces 
Sandorum , & Deum Optimum Maximum ( qui 
eft multae mifericordiae omnibus invocantibus 
cum) jugiter exorate; ut nobis adefTe velit ex 
alto , & graviflimum infirmitati noflrae impo- 
fitum onus caelefli gratia fua , & opera veflra 
levare non praetermittat . Obfecrate eum , ut 
nos confirmet potentia virtutis fuae ; effundat- 
que fuper nos Spiritum confilii , & fortitudi- 
nis ; ut, & quae agenda funt, videamus, & , 
ad implenda, quae viderimus, animus conva- 
lefcat/ Non deerit certe nobis, fi nos officium 
noftrum impleverimus , fi vos veflro non de- 
fueritis . ^ 

: Sed jam excurrat Epiflola ad falutandos 

vos Pallores animarum, quos Deus pofuit cu- 
flodes nobifeum fuper muros Jerufalem. Am*< 
pledimur vos expanfis brachiis Paternae dile- 
dionis, & deprecamur in vifceribus Jefu Chri- 
fli , ut foliciti litis pro iflantia veftra quoti- 
diana , folicitudine fcilicet Parochiarum. Mu- 
neris veflri debito fideliffime confuletis , fi ca-» 
ritas urgebit , & impellet vos ; fi erunt pedes 
vellri, pedes Evangelizantium pacem, Evan- 
gelizantium bona* ; fi nihil aliud quaeretis. ; 

quam gloriam Dei , & falutem animarum } fi de- 
nique folicitudinem noftram jugibus laboribus 
fublevabitis , ficut veftra perfpeda pietas , atque 
religio abunde nobis pollicentur. Agite ergo, 

& , ad infirmitates fpiritales , quibus concreditae 
vobis oves obnoxiae repcrientur, medicas ma- 
nus adhibentes, paftoralis vigilantiae fludiis,eas, 
fi erraverint , in viam Divinorum mandatorum 
reducite : & caritate , quae foras mittit timo- 
rem , arguite , obfecrate , & increpate eas , oppor- 
tune , importune in omni patientia , & dodri- 
na ; pluries, fuadente juftitia, afperiora quae- 
que aggrediendo j pluries , monente pietate , 
mitiora amplexando confilia 5 pluries demum, 
cogente obdurata malitia. Paternas manus ex- 
tendendo ad virgam corredionis ; nihil curan- 
tes interea , quomodo veflram hanc agendi 
rationem homines hujus^ feculi interpretentur. 

Probe noflis, aeque per infamiam, tf honam fa^ 
mam ferviendum effe Deo , nullumque laborem 
recufandum j ut morum reformatio feliciter pro- 
moveatur . Hanc igitur rem, non minus arduam, 
quam falutarem , majori femper conatu urge- 
re vobis mandamus. Vitia deplorare non fufficit, 
nifi ea pro viribus etiam emendare fludeamus. 

Nos certe omni cura, omnique animi conten- 
tione dabimus operam, ut nullum vobis peri- 
culum inde exoriatur. 

Paternum Epifeoporum animum pulfat 
maxime infeitia Legis Dei ; quare nos vobis 

etiam , atque etiam inculcamus , ut omni in- 
duftria , atque folertia Catholicae Fidei , mo- 
rumque Chriftianorum principiis pueros im- 
buatis } quibus ipfi , quafi lade nutriti, foli- 
do poftea cibo , omniumque virtutum incre- 
mentis augeantur. Ita in eis , cum aetate. Re- 
ligio etiam , & pietas adolefcet. Vobis ergo 
id maxime cordi fit j quoniam, fi ipfi ab ado- 
lefcentia aures praebere afluefcent verbo Dei , 
cujus declaratio illuminat , & intelledum dat 
parvulis , fique veftra caritate allicientur f 
pro ea , qua praediti funt animorum docilita- 
te , pronis lludiis voluntati veftrae obfecunda- 
bunt . Haec cum praedaveritis , nos pro tanto 
animarum regendarum numero falutari timo- 
re perculfos mire confolabimini ; & gratias 
agemus Patri mifericordiarum , qui, dum ele- 
vans , allifit nos , fecit immenfo oneri , quod 
fubimus, fupponere manus veftras, ut gloriare- 
mur in vobis , & faceremus ex ipfa noftra in- 
firmitate proventum . 

Divinas Paginas , Sacrofandum Concilium 
Tridentinum , Praecefforum noftrorum Decreta , 
familiares SS. Patrum , & praefertim Chry- 
follomi Conciones , A da Mediolanenfis Ec- 
clefiae Redoribus animarum maxime utilia , 
& Sandi Caroli Borrhomaei fpiritu plena, fa- 
niores morum Regulas , ex limpidiifimis fon- 
tibus hauftas , Romanum Catechifmum , & 
Rituale Parochorum diurna , nodurnaque-. 

B manu 

manu verfare vobis fummopere commenda- 
mus , ut decet difpenfatores myfterxorum Dei . 
Et, ne inimicus homo zizania in agro Do- 
minico fuperfeminare contendat , quae bonas 
fegetes fuffocent , vos fingulis diebus Feftis in- 
ter MiHarum folemnia vifitate campos , ful- 
cate glebas , eradicate germina vitiorum , & 
fpargite femen, quod eft verbum Dei, 

Nobis femper fandum, firmumque erit, 
ut viros dodrina , pietate , ac prudentia omni- 
bus digniores in Parochos eligamus ^ unice pro- 
fpicientes majori Dei gloriae , & noftrae Ec cle- 
fiae utilitatibus , abfque acceptione Perfona- 
rum : quoniam melfis amplior , majorem in_4 
feligenuis operariis fcduUtatatem exduirit. 
Nullas etiam Paftoralis folicituainis par- 
tes omittemus , quo Clericos ad Altare Dei, 
per Sacrorum ordinum gradus , & juxta Eccle- 
fiafticas regulas, legitime traducamus. Quare 
eofdem Clericos noftrae Eccleftae fervitiis man- 
cipatos inftruimus , & admonemus , ut diebus 
Eeftis Parochis adminiftrent , in Sacris fe exer^ 
ceant Ritibus , pietati , & literis vacent , a 
ludis faecularibus , nodurnifque conventibus fe 
abftineanr , atque in omnibus adibus fuis nil, 
nili fandum , grave , modeftum , ac religione 
piciium praefeferant , Eos vero , qui majori- 
bus <?**dinibus initiati reperiuntur , & Divinis 
^y^^^iis propius accedunt , volumus ^etiam , 
ut ^^bitu talari incedant i ut ita (verba funt 

PASTORALIS. II 
Sacrofandli Concilii Tridentini) per decentiam 
habitus extrinfeci , morum honeftatem intrinfecam 
oftendant , aliifcjue exemplo ejfe poffint , ficut decet 
minijiros myfteriorum Dei. 

Non patiemur abfconditas effe fub modio 
lucernas illas , quae fuper candelabrum collo- 
cari merebuntur ; ut omnibus , qui in domo 
funt , praeluceant , &c fuarum fulgore virtutum 
Patavinum caelum illuftrent. Clericis noftris, 
licet pauperculis , fi bonus odor Chrifti erunt. 
Ordinationum , Beneficiorumque praemia non 
retardabimus j ut ita univerfi, qui bene fe ge- 
rent in Divino famulatu , fpei novae (limulis 
magis accendantur. Econtravero, Ecclefiae no- 
llrae rebus opem laturi , Clericorum catalogo 
ea nomina non adjungemus , quibus cjufdem_, 
Ecclefiae rationibus minime confulatur. Qua- 
re in hanc rem , pro fandiori difciplina ur- 
genda , promovendaque , ficut ceteris Pallori- 
bus animarum, ita potilfimum nobis, qui flo- 
rentilTimo Clero praefumus , & , Sacrae Pur- 
purae dignitate , velut ardiore vinculo Eccle- 
fiae conjungimur , omni adhibita fedulitate , 
ac diligentia erit elaborandum ; ut nullus , 
patefadis Sanduarii aditibus, admittatur ad ob- 
eunda munera Domus Dei , cui morum , ac li- 
terarum merita non fuffragentur . Omnia er- 
go Venerabilis Viri Gregorii Cardinalis Bar- 
badici laluberrima Conftitiita , quae de Eccle- 
fiafiicis Ordinationibus, & morum , littcra- 

rumque promulgata funt difciplinis, ita fingu- 
lis cuftodienda mandamus, ut li quis illa con- 
tempferit, omnem fpem fibi noverit amputari. 
Opportunis itaque fcientise pietatifque fubfi- 
diis deftituti , etiamfi in fortem Domini vo- 
luerint cooptari , quoniam muneris , ad quod 
fe vocari credunt , debito bene nequeunt re- 
fpondere, minime promovebuntur. 

Nemo etiam honores , facultates, praeroga- 
tivas, OfHcia , Beneficia , Ordinationes &c. con- 
fequi fperet, qui, ut impetret, per interpofitas 
Perfonas Nos commendationibus , atque fupplica- 
tionibus follicitaverit. Hanc praeviam declaratio- 
nem facere voluimus , ad hujufmodi perniciofifli- 
ma officia penitus eliminanda j quam licet aleae 
plenam praevideamus , quoniam fubeunda no- 
bis erunt odia adverfus homines faeculi, qui 
gravia , & minime toleranda rebus Sacris , Ec- 
clefialticae difciplinae , ac fpiritali regimini 
praejudicia inferre moliuntur , firmo tamen , fbr- 
tique gradu pergemus ire , quo coepimus j ani- 
mo recolentes , nihil ab Epifcopis precibus peti 
oportere : preces enim apud eos , neque ad ju- 
lla impetranda neceffariae, neque ad injufta.» 
extorquenda efficaces elfe debent : & Canoni- 
cis fandlionibus , eos, qui ita agunt , antiquis 
potius cadere , quam novis augeri honoribus de- 
bere conflitutum eft . Igitur , ad importunas hu- 
jufmodi commendationes , fupplicationes , inter- 
ceffionefque declinandas, femper memores eri- 
mus /Coogie 

mus illius juris jurandi , quod de bene admini- 
flranda Ecclefia Patavina praeftitimus ; quodque , 
divina favente gratia , fande , ac religiofe ufque 
ad extremum vitae noftrae fpiritum adimple- 
turos fperamus. Quoniam vero haec praecipua 
noftra folicitudo jam evafit , ad Paftoralis officii 
debitum quammaxime pertinere cenfuimus de ea 
omnes commonere j ut compertum habeatur , 
neminem eorum , qui per interpofitas Perfonas , 
Beneficia , Officia , Ordines 6cc. ope commenda- 
tionum , & recommendationum expofccnt , tam 
diffitum a caelo effie , quam ipfe ab impetratione 
fit . Nemo igitur hujufce propofiti , quod alta 
mente repofitum manet, obfervantiam eludere 
lludeat ; nemo contemnere audeat : quoniam ina- 
nia verba non damus j fed verba fadis indu- 
bie refpondebunt . Et fciant , nos iti hunc finem 
non omififfe , non omittere , nec omifuros efie 
eas omnes obire partes , quibus fpe omni dc- 
llituantur hi, qui in ejufmodi commendationi- 
bus , officiifque confidunt . Deus Optimus Ma- 
ximus confilia noftra Caelefti fua ope juvare , 
optatumque ad exitum perducere benigne ve- 
lit ; detque voci noftrae vocem virtutis , ut fa- 
pientiae carnis , quae inimica eft Deo , Paftora- 
le pedus obfiftat. 

Sed jam ad cariftimos Clericos in Semi- 
nario degentes tranfeamus , eofque in vifceribus 
Jefu Chrifti piis Redoribus commendemus 
ut ipfi fedulam curam de illis habeant , quo- 
rum 3glc 

rum aliquando virtutibus- Patavina Ecclefia_i 
erit illuftranda. Noftram certe benemerentibus 
paternam diledioncm luculentis teftimoniis 
Epifcopalis largitatis comprobabimus j ut ita 
alacrius ad majora femper virtutum incremen- 
ta procedant , quae eundis demum laeta efle_» 
poflint, & utilia. 

Sed Vos etiam , o Archigymnafii Patavini 
lumina , & Literariae Palaeftrae Clariflimi Prae- 
ceptores, noftrae villicationis rationibus pluri- 
mum confulctis, fi cura, & authoritate veftra 
dabitis operam , ut una cum Inftitutionibus 
bonarum Artium , & humanarum , Divina- 
rumque rerum , folido quoque pietatis fucco 
animi florentilfimae juventutis alantur , & imbu- 
antur . Hoc fi praeftiteritis , Sereniffimae , &c 
Religiofiffimae Noftrae Venetiarum Reipublicae 
( numquam , ut confidimus in Domino , interitu- 
rae ) fiet ex veftro infigni Lyceo nova femper ma- 
joris amplitudinis, atque celebritatis acceffio. 
Agite ergo , atque in eam rem potiflimum fem- 
per incumbite, ut omnia in pace fint pofita , & 
ne rixae , contentiones , & fcandala exoriantur . 
Probe novimus , id omni tempore Chriftianam 
Veftram folicitudinem exercuifle , ex qua , etiam 
impraefentiarum , felicem , fauftum , fortuna- 
tumque noftrorum votorum exitum ominamur. 
Magnificum fane , ac prorfus fingulare Dei Opti- 
mi Maximi beneficium reputandum eft , quod 
Patavina Ecclefia tanto gaudeat Athenaeo ; in 

quo , fi jugi foedere pietati literse femper fa- 
mulabuntur, hi, qui in fortem Domini vocan- 
di erunt , capient ab ipfis literis majora incre- 
menta virtutum ; & ager Dominicus , nobis 
immerentibus traditus, frudus dabit uberiores 
in tempore fuo . 

Nunc autem, quoniam huic Epiftolae no- 
llrae latius evaganti jam habenae laxatae funt , 
ad Regulares Ordines reverendos digrediamur, 
qui , levantes fe fupra fe , inconftantiam volun- 
tatis humanae in prodigium fortitudinis Votis, 
ac Profeffionibus converterunt . Hortamur ergo 
Vos in. Domino, ut nihil agatis, nifi fandum, 
nifi laudabile , nifi Fundatoribus veftris di- 
gnum ,* utque tutam Evangelicae perfedionis 
viam , quam eftis ingrefli , alacriter profe- 
quamini ; inhiantes Caeleftis itineris termino ; 

& paupertatem , labores , aerumnas , vigilias , 
orationes , ac jejunia laeto , fortique animo fu- 
flinentes ; quoniam tot animorum , & corporum 
afflidationes , tantamque rerum terrenarum ino- 
piam , uberrima Caeleftium charifmatum co- 
pia Deus totius confolationis vobis largiter 
compenfabit. Velitis itaque femper in dies. ma- 
gis Divinorum confiliorum, mandatorumque_t 
viam alacriter currere , &fine ulla intermilTione 
calcare j ut tandem accipiatis Caelefte bravium , 
ac regnetis cum Chrifto in perpetuas aeternita- 
tes . Subditi cftote cx animo Praepofitis veftris ; 

& nobis etiam « in his quae attinent jure ad nos 

Epifcopalia , & Parochialia jura farta tcda fer- 
vate : Confefliones excipientes , noftri examinis , 
cum libuerit , incundanter periculum fubitote : 
Conciones , fine noftra praevia delegatione , ad 
Populum non habetote. 

Quod ad Sodalitates attinet Saeculares , 
cas fdre volumus , ut animos jugiter inflam- 
ment fuos ad ea tantum fervida in Domo Dei 
peragenda , quae Ecclefiafticis inftitutis , ac Pa- 
rochorum juribus praejudicia non inferant . 
Infignis pietas Populi Patavini ex votis omnia 
nobis eventura pollicetur. 

Quare nunc convertemur ad vos , o ele- 
dae a Domino, defponfatae Chrifto, Virgines 
facrae , quae voluiftis -fervire Deo in omni ca- 
llitate , magis quam habitare in tabernaculis 
hominum . Alta vobis conftruenda eft turris San- 
ditatis : quare ima jacite Religiofae humilitatis 
fundamenta . Regnet in Monafteriis veftris jugis 
caritas , quae patiens eft , & benigna ; quae non 
emulatur , non inflatur , non irritatur ; quae 
omnia fuffert , omnia credit , omnia fperat , 
omnia fuftinet. Sit in vobis ardens meditatio- 
nis , atque orationis ftudium , quo per ar- 
duum perfedionis tramitem ad fuperiora con- 
/cenditur . • Fiat unaquaeque vcftrum fui abne- 
^atioHe demiflior , & divinarum rerum eva- 
Contemplatione fublimior. Innocentia fe- 
^^m^^^bus inclufa feptis , fit inter alloquio- 
^ I^cricula fandiflime cuftodita . Hominum 

cavete affatus : manete in vocatione , qua^ 
voeatae eflis & praeliamini bella Domini , 
ut infignes de humani generis hofte vidorias 
reportetis. Sit in vobis Paupertas Regularis , 
Caftitas admiranda, caeea Obedientia, profun- 
da humilitas, contemplatio fublimis , conver- 
fatio Caeleftis .. Eftote prudentes Virgines , quas 
Dominus in cubiculis femper vigilantes inveniat. 
Sumite oleum vobifeum Divini amoris, eoque 
refertas lampades veflras , ufque ad occurfum 
Sponfi , inextindas geftate , omnium virtutum 
meritis , omnium charifmatum donis praelucen- 
tes . Sine intermiffione pro vobis , ac pro no- 
bis etiam orate , ut confumemus curfum no- 
flrum , & minifterium , quod accepimus a Do- 
mino Jefu Chrifto . Sed nimis longum effet irc 
per fingulos : quare, intimo Paterni cordis affedu 
univerms noftrae . folicitudini commendatos infi- 
mul ampledemur, hortabimurque , ut veftigiis 
Divinorum. mandatorum femper inhaereant, & 
ambulent in viis :ejus. . . ^ 

c Quoniam vero uniufcujufque Ecclefiae 
peculiaris morum inftitutio , & fandior difei- 
plina in Epifcopalibus, Synodis , Conftitutio- 
nibus, atque Decretis maxime quaerenda eft, 
nos, ut etiam in hoc genere noftrae Dioecefis utili- 
tatibus pro.viribus,favente Domino,confulamus, 
dabimus operam, ut, quae a Praecefforibus no-. 
Uris, pie , ac fapienter ordinata funt , in unum 
Corpus redigantur . Ab illis vero temporibus 

quae Sacrofandlum Concilium Tridentinum pro- 
xime confequuntur, hujufce Colledlionis fume- 
mus exordium } & alte , atque , ut oportet , . 
a capite repetemus eam feriem Legum, qua- 
rum adhuc ea vis eft, ut jubeant, & in vigo- 
re permaneant. Quid autem tam utile noltris 
hominibus in fortem Domini vocatis , quam_, 
ifthaec Juris Ecclefiaftici Patavini Colledlio, a 
qua , poft generales Regulas, haurienda erit 
a Plebibus norma totius vitae , & fanditatis . 
Habebunt in ea greges noftri aliquid uberius, 
quam Jus commune praefcribat : & legentes tot 
fuorum Epifcoporum Ecclefiaftica Conftituta, in 
quibus traditur Clero , & Plebi fandae Dei , qu» 
fint facienda , prohibenturque contraria , igno- 
rantiam non allegabunt, quae , univcrforum., 
mater foecunda malorum , in Ecclefiafticis 
Perfonis, nec excufatione digna videbitur clfe, 
nec venia , ipiifque non fuffragabitur , ob hujuf- 
modi Colledionem , quae quafi officinam ih- 
ftruet fapientiae. Ita nemo indemnis, & in- 
noxius eas Leges amplius negliget , atque^ 
violando perrumpet , in quibus condendis, tot 
Praefules venerandi fuas curas, & vigilias im- 
penderunt , ut omnium mores ad normam Oecu- 
menici Concilii Tridentini compondentur. Haec 
potiffimum caufa nos impulit , ut Corpus tale 
condere, & ordinare meditaremur. Nam, cum 
nobis incumbat onus Ecclefiam Patavinam», 
fandiffime gubdnandi , magni aeftimavimus 

intcreflc , fi ad Cleri , & Populi nollri compo- 
nendos mores , & femper in melius reforman- 
dos, tot falutaria, 6 c Ecclefiaftico fucco plena 
Decreta uno Corpore continerentur 5 praefertim, 
quia eorum exempla , diverfis temporibus pro- 
mulgata , ut plurimum fcriptoris tantum mani- 
bus, non autem Typographi praelo commiiTa-^ 
funt : quod inobfervantiam facile poteft indu- 
cere. Itaque, cum Colledio prodibit, horta- 
mur omnes , ad quos ratione muneris , oneris , 
vel officii pertinebit , ut faepe faepius eam le- 
gant, ac meditentur. Legum patrocinium ita 
fufeipiendum erit , ne Epifcoporum interitu , 
Conftitutiones etiam intereant. . 

Clementiffimus Deus vota noftra pronis 
auribus dignetur excipere , & fua Caelefti 
benedidione complere . Quod , ut praeflet , 
tenebimus quamprimum Aram S. Profdo- 
cimi ( Beatiffimi Apoftolorum Principis Difci- 
puli , & Ecclefiae noftrae primi Fundatoris ) j te- 
nebimus ejus Confeffionem ; &, cum illo no- 
bifeum orante poft obitum , inde tendemus 
fupplices ad Deum manus , rata ut habere ve- 
lit ea , quae nos per hanc Epiftolam adhuc ab- 
fentes vobis fignincamus . Interim etiam Vos , o 
VenkrabilesFratres, Dilecti Filii, 
S S . Praeceflbrum noftrorum , Maximi , Fidentii, 
Syri, Leonii, Hilarii, Bernardi, & Bellini alta- 
ribus provoluti, eorum fuffragiis intercedenti- 
bus , impetrate nobis auxilium ex alto. Fli funt , 

qui,pofl S. Prbfdocimum, cum eflent in hoc taber- 
naculo , fufcitaverunt majores vellros in commo- 
nitione i atque , in exftirpandis , aut Ethnicse fu- 
perftitionis , aut vitiorum zizaniis , pretiofa-. 
morte Sandorum occumbentes , animas fuas pro 
Domino profuderunt. Hi gravifiimam caufam ju- 
vent noftrae Legationis ad vos, in qua, cum veftra 
falute, noftrae quoque falutis ratio conjungitur . 

Vinea eft Ecclefia , quae nifi opportunis , 
firmilTimifque maceriis , ac fepibus muniatur ; 
fures non deerunt , qui eam devaftare minime 
perhorrefcant . Quare nos nihil magis diu no- 
duque elaborabimus, quam ut ad ejus curam 
fideliter excubemus. Hac de caufa , quando 
veniemus ad Vos , (veniemus autem brevi) 
univerfam Dioecefim facra Vifitatioiie luftrabi- 
mus 5 nec ulla locorum afperitas noftrae folici- 
tudinis curfum retardabit . Memores enim fu- 
mus illius mandati , quod Paulus intonat , di- 
cens , attendite 'vohis , cir univerfo ^reft , in quo 
'VOS Spiritus SanHus pofuit Epifeopos regere Ecdefiam 
Dei , quam acquifwit fanguine fuo Et illud terri- 
bile verbum Domini , quod fadum eft ad Eze- 
chielem , noftris etiam auribus ftrepit : Vae Pa- 

ftoribus IfraeL qui pafcebant femetipfos ; nonne 
greges a Paftoribus pafcuntur ? lac comedebatis , 

& lanis operiebamini , & , quod cralTum erat 
occidebatis, giegem autem meum non pafce- 
batis . Quod infirmum fuit , non confolidaftis ; 

quod aegrotum , non fanafiis^quod confra- 

dum , non alligaftis j quod abjedum , non redu- 
xiftis j & quod perierat , non qusefiftis : idcirco 
difperfse funt oves mese , eo quod non cufto- 
diret , nec vifitaret eas Paftor, & fadae funt 
in devorationem omnium beftiarum agri , & 
difperfae funt . Erraverunt oves meae in eundis 
montibus , & in univerfo colle excelfo ; & fu- 
per omnem faciem terrae difperfi funt greges 
mei , & non erat qui requireret . Audite pro- 
pterea verbum meum Pallores ,* vivo ego, dicit 
Dominus, quia fadi funt greges mei in rapi- 
nam , & oves meae in devorationem omnium 
belliarum agri , eo quod non elfet Pallor , qui, 
lemetipfum tantum pafcens , nec gregem meum 
<juaerens , nunquam fibi commilTas oves pafce- 
bat, nec eas alTidue , ut xquum erat, vifitabat: 

, idcirco Ego ipfe fuper Pallores, de manu eo- 
rum gregem meum requiram , & celTare fa- 
ciam eos, ut ultra non pafcant armenta, nec 
pafcant amplius femetipfos , & de eorum ore 
gregem meum liberabo , &non erit ultra eis in 
efcam. „ Properabimus igitur , D i l e c t i s s i m ij 
venire ad vos, fedulo exploraturi an ager no- 
fler Dominicus alicubi filvefcat fpinis , aut tri- 
bulis,- an yeternofae in eo arbores reperianturi 
qu 2 c nullum alium frudum alferant ; quam_, 

- glandium, & filiquarum ; an otiofa jaceat Pa* 
rodiorum fecurisjan exturbentur malae belliae 
a terminis fuis , ut greges fecuri , & tuti in_» 
palcua educantur j an plebes clericis, clerici, 
i-- Sacer* ^ 

Sacerdotibus , Sacerdotes nobis fubjedi lint : an 
demum quidpiam incultum inveniatur . 

Caeleftis Paterfamilias , qiii profert de the- 
lauris fuis nova , & vetera , etiam in diebus 
nollris aliud novum exemplar ad Ecclefiam pie , 
ac fapienter adminiftrandam nobis propofuit. 
Venerabilem nempe Gregorium S. R. E . Pre^* 
sbyterum Cardinalem Barbadicum , qui , non 
minus fandimoniae , quam Paftoralis folicitu- 
dinis luce , Patavinum Caelum iUuftravit . Quan- 
ta fecerit , & docuerit , quoniam fatis fuper- 
que vobis comperta funt , & in nupera Ferdi- 
n. V. nandi Ughelli Editione * ItalU Sacra leguntur , 
nos hic non recenfemus. Ordines univerli ma- 
xime in votis habent , ut ejus fplendida meri- ^ 

ta totius Ecclefiae Venerationi tandem aliquan- 
do proponantur 5 ac , veluti fuper candela- 
brum collocata , luceant omnibus , qui in do- 
mo funt , ad majorem Dei gloriam , & noftrae 
Ecclefiae praefidium, & decus fingulare. 

Quoniam vero ad novi (lima tempora jam 
acceffimus , acerbillimum illum , ac vere luduo- 
fum JoannisMinotti OttoboniPraecedToris noflri 
obitum , quem maximo cordis veftri rhoerore nu- 
per defleviftis , hic etiam commemoramus. Nul- 
lum fane vobis dubium e(Te poteft , quin ani- 
mos aeque noftros ingenti dolore affecerit gravis 
illa Patavinae Ecclefiae jadura, cui aliquantulum 
iarciendae BENEDICTUS XIV. Pont. 

Max. & de univerfa Chriftiana Republica mul- 

tis nominibus optime meritus, noftram imbe- 
cillitatem clementilfime deftinavit. 

Cum primum licuerit. Venerabiles 
Fratres, Dilectissimi Filii, celer- 
rime veniemus ad vos . Adventus autem no- 
fler ut bene vertat Ecclefiae Patavinae , pre- 
cibus omnibus exorate gloriofifTimos ejufdera 
Patronos, Juftinam fcilicet invidiiTimam Mar- 
tyrem, & Antonium alterum Thaumaturgum, 
cujus memoria efl; in benedidione omnium^ 
Populorum. Ipfum etenim vere Sandum , vere 
pauperem , vere humilem , vere Beati Francifci 
filium , non folum heroicarum virtutum meri- 
tis , fed etiam perennium , & illuftrium miracu- 
lorum gloria praefulgentem , piis peregrinationi- 
bus omnes Chriftifideles venerantur . Divini ver- 
bi praeconium , ita illius linguam Cxleftibus in- 
buit aromatibus , ut ipfa, incorruptione quae- 
fita , quafi cinnamomum , & balfamum aroma- 
tizans , 6 c quafi myrrha eleda , fuavem reddat 
odorem immortalitatis . Ipfa ergo tam cara_j 
Deo , ab eodem impetret nobis largum Caeleftis 
gratiae , luminumque viaticum , ut dirigantur 
grefiiis noftri in viam falutis , & pacis . 

Credimus quidem non fine peculiari Di- 
vinae providentiae confilio contigifle, ut nos 
defponfarcmur Ecclefiae , cujus infignis Cathe- 
dralis Domus , eft in honorem B . Mariae Vir- 
ginis, Deo confecrata. Videtis enim atque per- 
Ipicitis quanto nos auxilio Caeli Regina juva- 
bit . ’OOgle 

bit . Quamprimum itaque nos , adnuntiaturi una 
vobifcum in eadem. Ecclefia laudes ejus irLi • 
exultatione , cantabimus Canticum novum , 
quem' ipfa cantavit Domino fuo. Interim_. 
hanc Epiftolam noftram folemni Annuntia- 
tionis ejus die voluimus mittere ad vos , 
ut jugibus veftris apud Eam votis , & precatio- 
nibus nobis occurratis, & Divinam bonitatem 
obfecretis , ut fua Cadefti ope adventui no- 
ftro benedicat ex alto. Id Vos faduros fpe- 
ramus . Quare , expanfis noftri Paftoralis amo- 
ris brachiis, ampledimur unumquemque ve- 
ftrum in ofculo Sando, oramufque, ut Gratia 
"Domini nojlri yefu Chrijii ^ caritas Dei, tf com^ 
municatio San6H Spiritus fit eum omnibus ^vobis , 



Datum Romse extra Portam Flami- 
niam, VIII. Ralendas Aprilis, Anno 
Domini MDGCXLIII. 

